Putin Rossiya o‘zini himoya qilish uchun Suriyada havo hujumidan himoya vositalarini qo‘llashini aytdi

Rossiya prezidenti Vladimir Putin mamlakat harbiylari Suriyada joylashtirilgan havo hujumidan himoya vositalarini xatarli deb sanagan nishonlarga qarshi qo‘llashini aytib o‘tdi. Bu haqda “Gazeta.ru” yozmoqda.

Davlat rahbari bu so‘zlarni bugun, 17-mart kuni, Suriyadagi maxsus amaliyotlarni bajarishda namuna ko‘rsatgan harbiylarga davlat mukofotlarini topshirish marosimida aytib o‘tdi.
Uning so‘zlariga ko‘ra, Suriya havo kengliklarini buzishga hech kimning haqqi yo‘q.
Shuningdek, u Rossiya uchuvchilarining Suriyadagi xatti-harakatlarini a’loga baholashini ta’kidlab o‘tdi.